REPUBLIKA SRBIJA

NARODNA SKUPŠTINA

Odbor za obrazovanje, nauku,

tehnološki razvoj i informatičko društvo

14 Broj: 06-2/275-15

25. jun 2015. godine

B e o g r a d

ZAPISNIK

22. SEDNICE ODBORAZA OBRAZOVANjE, NAUKU, TEHNOLOŠKI RAZVOJ

I INFORMATIČKO DRUŠTVO, ODRŽANE 22. JUNA 2015. GODINE

Sednica je počela u 9,30 časova.

Sednici je predsedavala mr Aleksandra Jerkov, predsednica Odbora.

Sednici su prisustvovali: Mileta Poskurica, Milan Knežević, Marko Atlagić, Irena Aleksić, Ljubiša Stojmirović, Vladimir Orlić, Nevenka Milošević, Anamarija Viček, Jelisaveta Veljković i Olena Papuga, članovi Odbora.

Sednici je prisustvovao i Miletić Mihajlović (zamenik Dijane Vukomanović).

Sednici nisu prisustvovali: Nebojša Petrović, Žarko Obradović, Ninoslav Stojadinović, Milena Bićanin i Riza Halimi, kao ni njihovi zamenici.

Sednici su prisustvovali i Miladin Kovačević, v.d. direktora Republičkog zavoda za statistiku i Miroslav Janković, pomoćnik direktora Republičkog zavoda za statistiku.

**Na predlog predsednice Odbora, usvojen je predloženi dnevni red.**

Prva tačka dnevnog reda: **Razmatranje Predloga odluke o Programu zvanične statistike u periodu od 2016. do 2020. godine**

Sednicu je otvorila predsednica odbora i reč dala Miladinu Kovačeviću, vršiocu dužnosti direktora Republičkog zavoda za statistiku. On je rekao da Program zvanične statistike uz Zakon o zvaničnoj statistici predstavlja jedan od dva regulatorna akta za zvaničnu statistiku. Cilj ovog programa je harmonizacija sa međunarodnim standardima, a pre svega sa standardima Evropskog statističkog sistema i Evropske unije. Sastavni deo ovog programa je i Strategija razvoja zvanične statistike. Cilj ovog akta je da se njegovom primenom do 2020. godine obezbedi potpuna harmonizacija domaće statistike sa evropskom statistikom. Glavne novine u odnosu na prethodni program su: harmonizacija sa evropskim sistemom nacionalnih računa, uvođenje ankete o prihodima i standardu domaćinstva, regulatorni okvir za standardizovanja poslovnih statistika, uspostavljanje evropskog modela statistike za oblast zaštitite životne sredine, uspostavljanje novih tehnologija popisa pred popis stanovništva koji je planiran za 2011. godinu i uvođenje evropskog sistema integrisane statistike socijalne zaštite.

**Nakon glasanja, Odbor je većinom glasova odlučio (10 „za“ i 1 „uzdržan“) da predloži Narodnoj skupštini da prihvati Predlog odluke o Programu zvanične statistike u periodu od 2016. do 2020. godine.**

Sednica je završena u 9,45 časova.

SEKRETAR PREDSEDNICA

Dragomir Petković mr Aleksandra Jerkov